|  |
| --- |
| **Related imagePolisi Rhoddion Llyfrgelloedd a Chasgliadau**  Dyddiad dod i rym: Rhagfyr 2024  Dyddiad Adolygu: Rhagfyr 2025  Corff Cymeradwyo: Tîm Arweinyddiaeth Llyfrgelloedd |
| Perchennog y Polisi: Llyfrgelloedd a Chasgliadau  **Awdur y Polisi**: Annette Linton, Pennaeth Cynnwys y Llyfrgell a Chyfathrebu Ysgolheigaidd, a.m.linton@abertawe.ac.uk |

# Cefndir/Crynodeb

O bryd i'w gilydd mae Llyfrgelloedd a Chasgliadau yn cael cynigion i roddi llyfrau a deunyddiau eraill i'w hychwanegu at eu casgliadau. Mae cynigion unigol o roddion yn perthyn i ddau gategori - rhoddion bach o lai na phum eitem neu roddion mawr o gasgliad sylweddol o ddeunydd a gall y rheini gynnwys cymysgedd o fformatau. Er ein bod yn gwerthfawrogi'r cynigion hyn, mae costau cudd sy'n gysylltiedig â hwy fel storio a gofod ar y silffoedd, costau staffio sy'n gysylltiedig â stiwardiaeth a chatalogio a chostau cylch bywyd eraill. O ganlyniad, nid yw bob amser yn bosibl derbyn cynigion o roddion.

Mae Polisi Rhoddion Llyfrgelloedd a Chasgliadau yn gweithredu ar y cyd â'r Polisi Rheoli a Datblygu Casgliadau ac mae'n amlinellu'r weithdrefn a'r meini prawf a ddefnyddir fel rhan o'r penderfyniadau mewn perthynas â rhoddion. Mae'r polisi'n berthnasol i bob math o roddion, waeth beth yw nifer yr eitemau a gynigir, neu natur y deunydd sydd wedi'i gynnwys.

# Cwmpas/ Eithriadau

Mae'r polisi hwn yn berthnasol i'r holl gynigion o roddion a wneir i Lyfrgelloedd a Chasgliadau.

# Datganiad Polisi

**Sut i gynnig rhodd o eitemau**

* Dylai unrhyw un sy'n dymuno rhoi eitemau i Lyfrgelloedd a Chasgliadau e-bostio [myunilibrary@swansea.ac.uk](mailto:myunilibrary@swansea.ac.uk) yn gyntaf, gan ddarparu manylion am y rhodd arfaethedig gan gynnwys rhestr o eitemau sy'n cael eu cynnig a datganiad yn amlinellu pam mae Prifysgol Abertawe yn lleoliad priodol ar gyfer y rhodd. Bydd hyn yn helpu Llyfrgelloedd a Chasgliadau i wneud penderfyniadau ynghylch a ddylid derbyn neu wrthod cynnig.
* Rhestr o eitemau sydd wedi'u cynnwys mewn rhodd arfaethedig gan gynnwys -
  + Awdur
  + Teitl
  + Argraffiad
  + Cyhoeddwr
  + Blwyddyn cyhoeddi
  + ISBN/ISSN (os yw ar gael)
* Os cytunir ar y rhodd mewn egwyddor, rhaid i'r rhoddwr lenwi a llofnodi ffurflen cytundeb adnau.

**Derbyn rhoddion – meini prawf**

Bydd Llyfrgelloedd a Chasgliadau yn ystyried pob cynnig o roddion a dderbynnir ac yn penderfynu a ddylid derbyn neu wrthod defnyddio'r meini prawf canlynol –

* Rhaid i'r eitemau a gynigir fod yn berthnasol i weithgareddau addysgu, dysgu ac ymchwil cyfredol neu flaenoriaethau eraill o ran datblygu casgliad.
* Ni ddylai eitemau fod yn dyblygu eitemau sydd eisoes mewn stoc oni bai ei fod yn deitl y mae galw mawr amdano ac mae'r defnydd yn cyfiawnhau ei dderbyn. Mae hyn yn cynnwys argraffiadau print o eitemau lle roedd teitlau ar ffurf e-lyfrau eisoes wedi'u prynu.
* Rhaid i eitemau fod mewn cyflwr da oni bai bod diddordeb archifol.
* O ran iaith cyhoeddi, rhoddir blaenoriaeth i'r Saesneg ar gyfer y rhan fwyaf o bynciau.
* Cyfrolau neu rifynnau cyfnodolion print oni bai y byddai'r rhodd arfaethedig yn llenwi bylchau o ran daliadau cylchgronau presennol sydd mewn print yn unig.
* Eitemau yr ystyrir eu bod o ddiddordeb arbennig mewn casgliadau megis eitemau cyn y 1860au, argraffiadau cyntaf, eitemau sy'n gysylltiedig â chryfderau casglu arbennig presennol. Am ragor o wybodaeth, gweler [https://www.swansea.ac.uk/cy/llyfrgelloedd/casgliad-archifau-ac-ymchwil/](https://www.swansea.ac.uk/library/archive-and-research-collections/)

Oni bai bod diddordeb archifol, ni fydd Llyfrgelloedd a Chasgliadau yn ystyried -

* Eitemau sy'n gofyn am dechnoleg hen neu ddarfodedig (er enghraifft, casetiau sain neu fideos).
* Effemera fel papurau newydd neu lenyddiaeth lwyd.
* Deunyddiau heb eu cyhoeddi megis gwahanlithiau o erthyglau, llungopïau, a llawysgrifau.

Ystyriaethau eraill sy'n berthnasol i'r holl gynigion o roddion -

* Costau disgwyliedig sy'n gysylltiedig â chatalogio, prosesu, cylchrediad stoc a storio rhoddion arfaethedig yn y tymor hir.
* Rhoddion sylweddol lle na ellir nodi adnoddau ar gyfer catalogio a phrosesu dilynol.

**Amodau derbyn**

* Mae Llyfrgelloedd a Chasgliadau'n cadw'r hawl i dderbyn neu wrthod rhoddion arfaethedig.
* Ni fyddwn yn gallu asesu cynigion rhoddion oni bai bod y rhoddwr yn darparu rhestr lawn o eitemau. Bydd methu darparu rhestr eiddo yn arwain at wrthod y cynnig.
* Ni allwn dderbyn unrhyw amodau sy'n gysylltiedig â rhodd sy'n ymwneud â defnyddio, storio neu gadw deunyddiau.
* Derbynnir rhoddion ar y sail bod perchnogaeth yn cael ei throsglwyddo a bod yr eitemau a roddwyd yn dod yn eiddo i Brifysgol Abertawe.
* Yn ôl ein disgresiwn, gallwn waredu deunydd a roddwyd yn unol â'r polisi rheoli a datblygu casgliad. Bydd gwaith gwaredu unrhyw eitemau a roddir yn cael ei wneud yn foesegol gan ddefnyddio llwybrau gwaredu presennol.
* Os bydd Llyfrgelloedd a Chasgliadau yn derbyn rhodd arfaethedig mewn egwyddor, cyfrifoldeb y rhoddwr yw trefnu a thalu'r holl gostau cludiant cysylltiedig.

# Polisïau cysylltiedig

Dolen i unrhyw bolisïau cysylltiedig.

|  |  |
| --- | --- |
| Teitl | Dolen |
| Llyfrgell Prifysgol Abertawe - Polisi Datblygu a Rheoli Cynnwys | https://www.swansea.ac.uk/media/Swansea-University-Library-Content-Management-and-Development-policy-v1.0-final-2018-06-25.pdf |
|  |  |
|  |  |
|  |  |

# Hanes y Polisi

|  |  |  |
| --- | --- | --- |
| Dyddiad Adolygu | Awdur | Disgrifiad |
| Rhagfyr 2024 | Llyfrgelloedd a Chasgliadau | Polisi newydd |